Document ID: 32002R0305

Komisijas Regula (EK) Nr. 305/2002
(2002. gada 18. februāris),
ar kuru groza Regulu (EK) Nr. 94/2002, ar ko paredz sīki izstrādātus noteikumus par to, kā piemērot Padomes Regulu (EK) Nr. 2826/2000 par informācijas un veicināšanas pasākumiem attiecībā uz lauksaimniecības produktiem iekšējā tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 19. decembra Regulu (EK) Nr. 2826/2000 par informācijas un veicināšanas pasākumiem attiecībā uz lauksaimniecības produktiem iekšējā tirgū [1], un jo īpaši tās 12. un 16. pantu,
tā kā:
(1) Komisijas Regulas (EK) Nr. 94/2002 [2] I pielikuma b) punktā to produktu skaitā, uz kuriem attiecas veicināšanas pasākumi, ir iekļauti dzīvi augi un puķkopības produkcija. Tomēr minētās regulas III pielikumā nebija iekļautas pamatnostādnes attiecīgajai nozarei.
(2) Tāpēc attiecībā uz dzīvo augu un puķkopības nozari ir jānosaka pamatnostādnes, kurās izklāstīti veicamo kampaņu galvenie virzieni.
(3) Pamatnostādnēs ir vispārējas norādes par mērķiem un nolūkiem, kas jāsasniedz, galvenās idejas komunikācijā un instrumenti, kas jāizmanto, pasākumu ilgums un tiem domātais paredzamais budžets.
(4) Pamatnostādnēs ir ņemts vērā gan tirgus stāvoklis, gan atzinumi, kas gūti, izvērtējot no 1997. gada līdz 2000. gadam veiktās veicināšanas kampaņas.
(5) Visbeidzot, pēc vairāku dalībvalstu lūguma, jāatjaunina minētās regulas II pielikumā ietvertā informācija.
(6) Šajā regulā paredzētie pasākumi ir saskaņā ar atzinumu, ko apvienotajā sanāksmē sniegušas pārvaldības komitejas lauksaimniecības produktu veicināšanas jautājumos,
IR PIEŅĒMUSI ŠO REGULU.
1. pants
Šīs regulas I pielikuma tekstu pievieno Regulas (EK) Nr. 94/2002 III pielikumam.
2. pants
Regulas (EK) Nr. 94/2002 II pielikumu aizstāj ar šīs regulas II pielikumu.
3. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 18. februārī

Labels: 7
3
15
6